Lars Lassen
Lars Lassen (født 1761 på Sprettingegård i Sædder, Sædder Sogn, død 6. juni 1823 Rønnovsholm, Vrejlev) var en dansk godsejer, proprietær, kammerråd og landvæsenskommissær. Han var søn af Niels Lassen (1729-1811) og Karen Sørensdatter (1726-1810). Lars ejede godserne Benzonseje, Rosengård, Adamshøj, Egholm, Krabbesholm og Meilgaard. Han var gift med Johanne Kirstine Meyer (1763-1846) som var datter af Prokurator Peter Simonsen Meyer, de fik sammen ca. 8 børn.

Biografi 
Lars Lassen er født i Sædder og døbt 16 februar 1761 i Sædden Kirke.

Han er søn af Niels Lassen og Karen (født Sørensdatter) af Sprettingegård. Lars Lassen havde som sin far en stor interesse for landbrug og forvaltning på gårde, og i 1787 arbejdede han hos sin søster Kirstine og svoger Jacob Rosted som tjenestekarl "Tjenestekarl Fuldmægtig"" 1789 blev han gift med Johanne Kirstine Meyer, datter af prokurator Peter Simonsen Meyer og Ingeborg Margretha Dørup.

Benzonseje 
Lars Lassens far Niels havde af John Brown og broderen David Brown i 1788 købt 1. prioritet til Benzonsejes seks bøndergårde for 2000 Rdl. hvilket måske resulterede i at Lars blev forvalter på godset. Året efter pga. af økonomiske vanskeligheder begyndte David Brown at bortauktionere og udstykke jorden. Selve hovedgården med resterende bøndergods samt Ørsted og Snoldeløv Kirker blev solgt til Lars Lassen for 38,000 Rdl., hvormed Lars også betalte dem som havde haft prioriteter i godset, en til justitsrådinde Boertmann på 30,000 Rdl. og en til handelshuset de Coninck & Reiersen, drevet af Niels Reiersen og Frédéric de Coninck på 8000 Rdl. I 1804 solgte Lassen godset til fæstebonden Jens Olsen. I Skøde- og Panteprotokollen kan læses, at Lars Lassen solgte en stor del af sine ejendomme til de tidligere fæstere. Baggrunden for dette kan måske søges i de generelt dårlige forhold i landbruget på den tid, eller at Lassen havde set andre 
muligheder.

Bedrivelse over Agerdyrkningen tilstand i Sjælland og Møen 
Lars Lassen måtte have haft en del erfaring omkring landbrug, både fra sine forældre men også som forvalter. Han bliver i hvert fald interviewet til landøkonom Gregers Otto Bruun Begtrups bog Bedrivelse over Agerdyrkningen tilstand i Sjælland og Møen, hvor Lassen fortæller om sin erfaring med blandt andet fodring af kreaturer med grøn kløverrajgræs, det store og flotte hollænderi (kvægbesætning som holdes for mælkeproduktionens skyld) som han selv administrerer, og om det vellykkede forsøg med et "piilanlæg" og med akacietræet. Citat fra bogen ses herunder:

Rosengaard og Adamshøj 
1796 købte han Rosengård (Kværkebygård), som han solgte 1806. Under denne gård hørte Adamshøj, som han også ejede.

Egholm og Krabbesholm 
1804 købte han sammen med greve Christian Conrad Sophus Danneskiold-Samsøe Egholm og Krabbesholm for 284.000 Rd. De to kompagnoner delte to år efter gårdene, således at greve Christian Conrad Sophus Danneskiold Samsøe overtog Krabbesholm, mens Lars Lassen erhvervede Egholm for 189.333 Rd. Egholm solgte han 1809 for 330.000 Rd.

Meilgaard 

 Greve Adam Christopher Knuth havde ejet Meilgård i Glesborg sogn i en kort periode mellem 1804-1810 og solgte det derefter til Lars Lassen hvoraf avlsgården Birkelund blev oprettet til hans søn Niels Lassen. I de hårde år efter statsbankerotten i 1813 mistede Lars hele sin formue og godset blev overtaget af staten i 1824 på grund af skatterestancer.

Rønnovsholm 
Lars Lassen boede sammen med hans kone Johanne Meyer hos deres søn Niels på Rønnovsholm gods, hvor han dør af alderdom og begravet på Vrejlev kirke.

Segl og våbenskjold 

Lars Lassens segl er at finde i bla. Meilgård Gods Godsregnskabsbog. i seglet bruger Lars hans Skjold indeholdende tre høstakke. På hver side af skjoldet er der græske søjler hvor der over hver søjle er en kugle med et "L" i hver kugle. Farverne er ukendte og derfor blot et gæt.

Ægteskab, børn og familie 

Lars Lassen blev 27. Juni 1789 gift med Johanne Kirstine Meyer. Johanne er født på Krogsgård i Kolby og hun er datter af prokurator Peter Simonsen Meyer og hans kone Ingeborg Margretha Meyer (Født: Dørup). Johannes farfar "Simon Jacobsen Meyer" var som ung lakaj for Lisbeth Bille på sæbygård og blev 12. april 1714 birkefoged til Sæbygårds Birk og 20. nov. 1727 tillige dommer til Voergårds Birk. Jørgen Bille omtaler ham blandt andet således i 1730: "han var den lovkyndigste og bedste Birkedommer i Vendsyssel". 

Efter sin udnævnelse til byfoged i Sæby flyttede han til dertil. Hans segl bærer et skjold, hvori en skikkelse stående på en kugle samt hjælm med to vinger. Han var gift med Kirsten Antonisdatter Bering. Ægteparret havde børn døbt i Sæby 1733 og 1738; de døde som små; men før Meyers kom til Sæby, havde de sønnen Peter Simonsen Meyer, f. Knaeverhede". Lars og Johanne fik mindst otte børn.

Referencer 

Kammerråder fra Danmark
Godsejere fra Danmark